በአዳማ ከተማና ከባድ ዝናብ በንብረትና በሰው ህይወት ጉዳት አደረሰ
– በአዳማ ከተማና አካባቢዉ ትናንት እኩለ ሌሊት ገደማ የጣለዉ ከባድ ዝናብ በንብረት ላይ ጉዳት አደረሰ ። በወቅቱ በከተማዋ 80 ነጥብ 2 ሚሊ ሜትር ያስመዘገበ ከባድ ዝናብ መጣሉን በብሄራዊ ሜትሮሎጂ ኤጄንሲ የአዳማ ቅርንጫ ጽህፈት ቤት ገልጧል ። ዝናቡ ባስከተለዉ ከፍተኛ ጎርፍ የመብራት ምሰሶዎችን በመጣል ፣ የመንግሰት መስሪያ ቤቶችና በግለሰብ መኖሪያ መኖሪያ ቤቶችን በማጥለቅለቅ ለጊዜዉ ግምቱ ያልታወቀ ጉዳት አድርሷል። በብሄራዊ ሜትሮሎጂ የአዳማ ቅርንጫፍ ጽህፈት ቤት ዳይሬክቶሬት ዳይሬክተር አቶ አሳልፈው ንጉሴ እንደገለጡት ወቅቱ ጉዳት ሊያስከትል የሚችል ዝናብ የሚጥልበት ቢሆንም ትናንት ሌሊት ነፋስ ቀላቅሎ የጣለዉ ዝናብ ግን በመጠን ከፍተኛ ነበር ብለዋል ። እንደ ኢዜአ ዘገባ በአዳማ ከተማና ቦሰት ወረዳ ዝናቡ ባስከተለው ጎርፍ ቤትና ንብረታቸዉ ለተጎዳባቸው ነዋሪዎች ድጋፍ እንደሚደረግ የአዳማ ከተማ ምክትል ከንቲባ አቶ አህመድ ዩሱፍና የምስራቅ ሸዋ ዞን አስተዳዳር አቶ ፈይሳ አሰፋ ገልጠዋል